Jouni Itävalo

Jouni Itävalo (s. 15. maaliskuuta 1982 Kankaanpää) on suomalainen pesäpalloilija. Hän edustaa Kankaanpään Mailaa, joka on myös hänen kasvattajaseuransa .

Itävalo debytoi Superpesiksessä Kankaanpään Mailan riveissä vuonna 2002.http://kankaanpaanmaila.fi/uutiset/?issue=573 . Kasvattajaseuransa lisäksi hän on edustanut pääsarjatasolla Superpesiksessä Imatran Pallo-Veikkoja (2006), Oulun Lippoa (2007–2010) ja Joensuun Mailaa (2014–2015). Hän pelasi kaksi kautta Joensuussa ja oli mukana voittamassa pronssia molempina kausina. Hän palasi Kankaanpäähän kaudeksi 2016. Aiemmin hän oli pelannut Kankaanpään Mailassa kausilla 2002–2005 ja 2011–2013.  Hänet on valittu neljästi mukaan miesten Itä–Länsi-otteluun. https://yle.fi/urheilu/3-10283176/ Itävalo on sisäpelissä vaihtaja ja ulkopelissä koppari tai polttaja.

Itävalo lopetti uransa Superpesiksen kauden 2020 päätteksi, mutta hän ilmoitti heinäkuussa 2021 tekevänsä paluun pelikentille Kankaanpään Mailan riveissä. Hänen sopimuksensa on loppukauden mittainen.

Hänen isänsä Pekka Itävalo edusti aikoinaan Kankaanpään Mailaa Superpesiksessä viidentoista kauden ajan.https://www.satakunnankansa.fi/urheilu/ita-lannet-itavalojen-sukujuhlaa-200241801/ 

 Saavutukset 
 Pelaajana 
 2 SM-pronssia: 2014, 2015
 4 Itä–Länsi-ottelua: 2015, 2016, 2017, 2018

 Lähteet 

Luokka:Suomalaiset pesäpalloilijat
Luokka:Vuonna 1982 syntyneet
Luokka:Elävät henkilöt